maipahintulot po sa akin ng inyong karilagan ang sabi ng mataas na kawani na nagkataong kaharap; ngunit may nagsabi sa akin na ang binatang iyan ay nag aaral sa medicina, ang kaniyang mga guroy mabuti ang sinasabing ukol sa kanya. kung magpapatuloy sa pagkabilanggo ay masasayangan ng isang taon, at sa dahilang sa taong ito magtatapos. ang pamamagitna ng mataas na kawani na ayon kay basilio, sa lugal na makabuti dito, ay nakasama pa. malaon nang ang kawani at ang general ay nagkakabigatan, may samaan ng loob, na naragdagan ng mga salisalitaan. ang general ay ngumiti at sumagot: siya nga ba? kung gayoy lalo pa ngang dapat na magpatuloy sa pagkakabilanggo; isang taon pang pag aaral, sa lugal na makasasama, ay makabubuti sa kaniya, sa kaniya at sa lahat ng mahuhulog pagkatapos sa kaniyang mga kamay. dahil sa maraming pagsasanay ay hindi magiging masamang manggagamot ang isang tao. isa pa ngang katwiran upang matira!